New Amsterdam Theatre on erityinen paikka.
Useimmat teatterit siistivät salin.
Ehkä vaihdetaan matto ja maalataan.
Me emme pihistelleet missään.
Emme luoneet uudestaan, vaan restauroimme.
Halusimme ihmisten tajuavan,
että teatteri on todella vanha, mutta hyvin hoidettu.
Useimmat teatterit eivät tee sitä. Heidän työnsä on huolehtia näyttämöstä,
miltä näyttää, kun esirippu nousee.
Meidän esirippumme nousee, kun kävelee ovista sisään.
Olen Dana Amendola.
Olen Disney Theatrical Groupin operatiivinen johtaja.
Olen ollut Disneyllä 23 vuotta.
PÄIVÄ DISNEYLLÄ
Teatteri on yli sata vuotta vanha.
Se on myös Disneyn vanhin rakennus.
Operaatiojohtaja
Äänielokuvien ja laman myötä -
teattereille ei ollut paljoa kysyntää 42nd Streetillä,
joten siitä tehtiin elokuvateatteri.
Se pysyi sellaisena sulkemiseen asti 80-luvulla.
Se oli hylättynä lähes 20 vuotta,
kunnes Disney viisaudessaan teki tästä paikasta jotain.
Johdin useita 3 000 paikan teattereita ympäri maata.
Sitten näin New Amsterdam Theatren hakevan teatterijohtajaa -
viimeistelemään projektin.
Hain työtä, ja 48 tunnin päästä minut palkattiin.
Disney Theatrical Groupin operaatiojohtajana -
kaikki päivät ovat erilaisia.
Haasteeni oli tehdä teatterista yhtä innostava kuin näyttämön tapahtumat.
Teatteri näyttää täsmälleen samalta kuin vuonna 1921.
Tätä valaisinta huhuttiin olleen koko teatterissa,
mutta meillä ei ollut yhtään kappaletta jäljellä.
Oli vain kuvaus päiväkirjassa,
että naisella on valokruunu hiuksissaan.
Ajattelimme, että se näytti tältä.
Aioimme tehdä siitä monta kopiota.
Sitten löysimme jotain piilosta seinässä.
Tämän me löysimme seinästä -
tämän pylvään takana alkuperäisessä laatikossa -
alkuperäisine hehkulamppuineen.
Putsasimme sen, kiinnitimme hehkulamput, ja se toimi hyvin.
Disney Theatrical Groupin esitykset tässä rakennuksessa -
ovat saaneet upean vastaanoton.
Leijonakuningas oli ennennäkemätön.
Maija Poppanen toimi upeasti täällä.
Ja Aladdin, joka on uskomattoman hauska ja leikkisä,
toimi hyvin teatterissa.
Tätä aluetta useimmat eivät saa nähdä -
Aladdinin kulissien takana.
Broadwayn kulissien takana on hämmästyttävän ahdasta.
Neliöt ovat haluttuja, ja niitä ei ole paljon.
Ripustamme siis tavaraa kattoon ja syrjään.
Jos jostain löytyy tilaa, käytämme sitä.
New Amsterdam Theatre on todella erityinen paikka.
Teatterin luonne ja miten se on suunniteltu.
Istuimia on 1 800, mutta teatteri on erittäin intiimi.
Siitä tehtiin intiimi luomalla siitä näyttävä.
Joka paikassa on huoliteltuja rypäleitä, lehtiä -
tai riikinkukkoja koko etunäyttämön ympärillä.
Se tehtiin tarkoituksella.
Se oli sen ajan jugendtyylin mukaista.
Teatterin sisällä käytetään hehkulamppuja.
Siten se valaistiin 1920-luvulla.
Paikannäyttäjien asut on luotu teatterin koristeaiheista.
Filigraanikuviot ovat samoja kuin teatterissa.
Hei. Tervetuloa New Amsterdam Theatreen.
Tämä on orkesterimontun käytävä yksi.
Käytävät kaksi, kolme ja neljä suoraan edessä.
Tässä kaikki koulutus, valmistelu...
Lopullinen palkinto tulee, kun avaamme ovet.
Täällä voi uppoutua täysin teatterikokemukseen.
Se alkaa siitä, kun tulee ovista sisään,
istuu paikalleen ja esirippu nousee.
Katsojat ovat valmiita. Kiitos.
Siinä se.
Tämä luomus on enemmän kuin teatteri. Se on museo.
Tästä tekee uskomattoman erityisen sen rikas ja jatkuva historia.
Arkkitehtuurista näyttämöllä esiintyneisiin -
ja siihen, mitä se teki tälle kaupungille.
Olen ylpeä siitä, että Disney toi tämän heille.
Tekstitys: Jari Vikström